浦江縣東行二十六里，有峰聳然而蔥蒨者，玄麓山也。山之西，桃花澗水出焉。乃至正丙申三月上巳，鄭君彥真將修禊事於澗濱，且窮泉石之勝。前一夕，宿諸賢士大夫。厥明日，既出，相帥向北行，以壺觴隨。約二里所，始得澗流，遂沿澗而入。水蝕道幾盡，肩不得比，先後纍纍如魚貫。又三里所，夾岸皆桃花，山寒，花開遲，及是始繁。旁多髯松，入天如青雲。忽見鮮葩點濕翠間，焰焰欲然，可玩。又三十步，詭石人立，高可十尺餘，面正平，可坐而簫，曰鳳簫台。下有小泓，泓上石壇廣尋丈，可釣。聞大雪下時，四圍皆璚樹瑤林，益清絕，曰釣雪磯。西垂蒼壁，俯瞰台磯間，女蘿與陵苕轇轕１之，赤紛綠駭，曰翠霞屏。又六七步，奇石怒出，下臨小窪，泉冽甚，宜飲鶴，曰飲鶴川。自川導水，為蛇行勢，前出石壇下，鏘鏘作環珮鳴。客有善琴者，不樂泉聲之獨清，鼓琴與之爭。琴聲與泉聲相和，絕可聽。又五六步，水左右屈盤，始南逝，曰五折泉。又四十步，從山趾斗折入澗底，水匯為潭。潭左列石為坐，如半月。其上危巖牆峙，飛泉中瀉，遇石角激之，泉怒，躍起一二尺，細沫散潭中，點點成暈，真若飛雨之驟至，仰見青天鏡淨，始悟為泉，曰飛雨洞。洞傍皆山，峭石冠其巔，遼敻幽邃，宜仙人居，曰蕊珠巖。遙望見之，病登陟之勞，無往者。
還至石壇上，各敷茵席，夾水而坐。呼童拾斷樵，取壺中酒溫之，實髹觴２中。觴有舟，隨波沉浮，雁行下。稍前，有中斷者，有屬聯者，方次第取飲。其時輕飆東來，觴盤旋不進，甚至逆流而上，若相獻酬狀。
酒三行，年最高者命列觚翰，人皆賦詩二首，即有不成，罰酒三巨觥。眾欣然如約，或閉目潛思；或拄頰上視霄漢；或與連席者耳語不休；或運筆如風雨，且書且歌；可按紙伏岩石下，欲寫復止；或句有未當，搔首蹙額向人；或口吻作秋蟲吟；或群聚蘭坡，奪觚爭先；或持卷授鄰坐者觀，曲肱看雲而臥：皆一一可畫。已而詩盡成，杯行無算。迨罷歸，日已在青松下。
又明日，鄭君以茲游良歡，集所賦詩而屬濂以序。濂按《韓詩內傳》：三月上巳，桃花水下之時，鄭之舊俗，於溱洧兩水之上，招魂續魄，執蘭草以祓除不祥。今去之二千載，雖時異地殊，而桃花流水則今猶昔也。其遠裔能合賢士大夫以修禊事，豈或遺風尚有未泯者哉？雖然，無以是為也。為吾黨者，當追浴沂之風徽，法舞雩之詠歎，庶幾情與境適，樂與道俱，而無愧於孔氏之徒；無愧於孔氏之徒，然後無愧於七尺之軀矣，可不勖哉！
濂既為序其遊歷之勝，而復申以規箴如此。他若晉人蘭亭之集，多尚清虛，亦無取焉。
注:１轇轕：同「糾葛」，纏繞之狀。２髹觴：油漆過的酒杯。
回到石潭上，各自鋪上坐蓐，圍著水流坐下。叫童僕拾來斷木枯柴，取來酒壺來溫酒，倒進漆制的酒杯。酒杯有托盤，隨著水流漂浮，像雁群一樣向下。往前，有中斷（取走）的，有對對聯的，才按次第取來飲用。這時候微風從東面來，酒杯盤旋不進，甚至有的逆流而上，碰撞時象相互敬酒。酒過三巡，年紀最大者命令擺列紙筆，要求每人賦詩兩首，如果沒有完成的，罰酒三大杯。眾人高興的答應了，有的人閉目深思，有的人手捧著臉頰看晴天，有的人跟旁邊坐的人竊竊私語，有的人拿起筆象疾風驟雨，一邊寫一邊吟唱；有的人按著紙張在岩石上，想要寫卻又不敢下筆；有的人覺得句子不當，撓著頭皺著眉頭問人；有的人悠閒地吹起口哨，有的人聚在山坡，搶起酒杯就喝，有的人拿著書卷給旁邊的人看，有的曲著手臂臥著看雲；都一一可以入畫。一會兒詩句都已經完成，大家喝酒忘記了杯數。等到要回的時候，夕陽已經在青松下了。
第二天，鄭鉉因為這次遊玩很歡樂，收集這次所賦的詩句並且囑托我作序。我按照《韓詩內傳》作：三月初一，桃花汛時，鄭國舊俗，在溱洧二水上，招魂續魄，佩執蘭草用來拔除不祥之氣。現在離那時已經兩千年，即使時間和地點都不同，但是桃花流水更勝從前。後裔尚且能集合賢人大夫來進行修禊活動，況且遺風未泯的人呢？我輩中人，應該追隨浴沂的風範，傚法舞雩的詠歎，或許可以情跟環境相適應，快樂跟大道一樣，而不愧於作孔夫子的門生；不愧於作孔夫子的門生，然後才不愧於作七尺男兒，不值得勉勵嗎！我為遊覽漂亮景色作序之後，又重申這樣的箴言。其他的象蘭亭集序，多崇尚道家的清淨無為，也沒什麼可取的。
版權聲明：本站原創文章，於5天前，由發表，共 2476字。